Мой досвед як мамы: мы паказвалі і тлумачылі дзіцяці з першых дзён жыцця ўсё, што яго атачала. Натуральна, у нас вельмі шмат кніг, на сценах вісяць календары, гадзіннікі, г.зн. вялікія лічбы і літары. На вуліцы акрамя траўкі і казюрак таксама сустракаюцца літары (на нумарах машын, на шыльдах). Былі кубікі, з якіх можна не толькі вежу скласці, але і знайсці літарку. Такім чынам літары Мірон ведаў у 1,5 гады. Некаторыя кароткія альбо важныя словы (кшталту котМірон мама тата дзед...) пазнаваў таксама. 